Page:Thrummy cap (2).pdf/9

 9                   The warst ye surely dinna drink-- Syne took a jug, pour'd out the pail, And filled it up wi' the same ale Frae under where the spectre sat, And up the stair wi' it he gat, Took a good drink, gae John anither, But never tald him o his brither That he into the cellar saw, Mair than he'd naething seen ava. Right brown and nappy was the beer, Whar did ye get it? John did spier: Says Thrummy, Sure ye needna care, I'll gae and try to get some mair: Say down the stair again he goes, To get o' drink anither dose; Being positive to have some mair, But still he found the ghaist was there, Now on a butt behind the door; Says he, ye didna ill before, Dear brother Thrummy, sae I'll try Ye ance again, because I'm dry. He fills his jug straight out below, And up the stair again does go. John marvell'd sair, but didna spier Again whar he did get the beer, For it was stronger than the first, Sae baith did drink till like to burst: Syne did compose themselves to rest, To sleep awhile they thought it best. An hour in bed they hadna been, And scarcely well had clos'd their e'en,